text: Fremsti spælarin í føroysku kappingini fer at sita heima
text: #000001
text: Landsliðsúttøkan í dag gevur greiðar ábendingar um, at venjaratoymi ikki veruliga trýr uppá Páll Klettskarð. Aðrar typur eru valdar frammum toppskjúttan í Betrideildini.
text: #000002
text: Páll Klettskarð hevur kanska ongantíð staðið seg so væl í heimligu kappingini sum nú og hevur nógv góð evropeisk avrik fyri KÍ seinastu árini - her til landsliðsvenjing í mars (Mynd: Sverri Egholm)
text: #000003
text: At skora 14 mál og leggja upp til níggju í undir eitt hálvt kappingarár í Betrideildini, og harafturat vera beinleiðis avgerandi í fleiri oddadystum, er ikki neyðturviliga nóg mikið til at verða úttikin til A-landsliðið. Sjón fyri søgn fekst fyri hesum, tá hópurin til EM-undankappingardystirnar móti Kekkia og Albania seinni í mánaðinum varð úttikin. Gleðiligt var at síggja, at fleiri av profilunum seinastu árini eru aftur eftir skaða. Tað gjørdist eisini greitt, at pláss ikki var ikki fyri Pálli Klettskarð.Les eisini:Brandur, Sonni Ragnar og Jóan Símun aftur á landsliðnum FSF: Enn einaferð PállHann er toppskjútti og hevur nógv flest málstig í Betrideildini higartil (23), og eisini søguliga nógv so tíðliga á kappingarárinum, sambært bolt.fo, Áleyparin, ið fyri stuttum fylti 33 ár, hevur eisini skorað og/ella lagt upp í øllum topp-fýra dystunum hjá KÍ í ár, og Páll er valdur til besta spælara í Betrideildeini fyri bæði apríl og mai. Tað eru miðlafólk og viðmerkjarar - umframt landsliðsvenjarar - ið velja til hetta.Alt hetta samanlagt ger, at tað var væntað, at Páll Klettskarð fór at fáa endurval - hann var aftur á landsliðnum í mars eftir fimm ár burtur frá. Tí vórðu tey flestu helst bilsin, tá navn hansara ikki stóð á listanum, og at Håkan Ericsen ikki las tað upp. Páll fór út við snuddi móti AB leygarkvøldið, men talan er allarhelst ikki um ein skaða, sum fer at órógva um einar tvær vikur. Í viðtalu beinleiðis á Televarpinum staðfesti landsliðsvenjarin, at her var meira talan um eitt frával - ella tilval av øðrum spælarum.
text: #000004
text: Håkan Ericson til tíðindafundin í FSF-húsinum fyrrapartin (Mynd: Sverri Egholm)Tað hevur í fleiri førum víst seg, at formur ikki nýtist at spæla seg so stóran leiklut í úttøkunum, men heldur samansetingin av typum. Givið er eisini, at nakrir spennandi álopskendir spælarar eru tøkir aftur. Patrik Johannesen hevur krossbandsskaða, men í mun til í mars eru Petur Knudsen og Hannes Agnarsson heilt frískir. Teir hava eisini spælt nógv og gjørt tað væl við ávíkavist Lyngby í Superliguni og við B36. Hetta eru eisini spælarar við heilt øðrum dygdum og "spídskompetancum", sum kunnu koma landsliðnum til góðar. Petur og Hannes hava millum annað nógva ferð/kvikar føtur og kunnu gera ymiskt sjálvir. Jóan Símun Edmundsson er ikki skrásettur fyri nakran dyst síðani minniliga landsdystin móti Turkalandi 25. september í fjør. Tá spældi toftamaðurin ógvuliga væl og skoraði eisini. Síðani hevur knæðið darva roynda toftamannin nógv. Håkan Ericson kundi tó á tíðindafundinum avdúka, at Jóan Símun seinastu sjey vikurnar hevur vant við fullari ferð og eisini spælt venjingardystir.Jóan Símun hevur sereginleikar, og tað sum landsliðsvenjari vísti á í samrøðuni við Televarpið er, at hann kann geva landsliðnum nógv sum innskiftari og til venjing, umframt at flestu úttiknu áleypararnir kunnu spæla onnur álopskend pláss eisini. Um Føroyar spæla 4-4-2, so hóska Páll og Klæmint Olsen helst ikki saman, og um tað er við einum miðáleypara í 4-5-1/4-3-3, so verður tað spurningurin um, man fer eftir "boksspælaratypuni" (Klæmint) ella einum sum Jóan Símuni.
text: #000005
text: Jóan Símun Edmundsson var ikki við seinast men hevur síðani fingið vant fast aftur (Mynd: Sverri Egholm)Landsliðsvenjarin sló eisini fast, at hann sær Páll Klettskarð sum ein boksspælara, eins og Klæmint Andrasson Olsen, og at har er Klæmint frammanfyri. Bert ein boksspælari er valdur hesaferð, í mun til seinast. Rituvíkingurin, ið eisini fyllur 33 ár skjótt, hevur staðið seg væl í Íslandi seinastu tíðina, og um vikuskiftið tryggjaði hann Breiðablik javnleik við flottum máli í oddadysti. Klæmint hevur eisini tíggju landsliðsmál í viðførinum.Håkan Ericson sigur við miðlarnar í dag, at hann hevði eitt gott prát við Páll Klettskarð í gjár, har hann greiddi topsskjúttanum frá, hvussu hann sá støðuna. Síðani kom landsliðsvenjarin eisini inn á, at tá KÍ spælir í Betrideildini hevur liðið bóltin heilt nógv og fær bóltin inn í hin brotsteigin ofta. Hetta er øðrvísi á landsliðnum, staðfesti hann.Hetta gevur meining í sær sjálvum, men so skal tað eisini havast við, at Páll Andrasson Klettskarð hevur skorað átta mál í evropeiskum kappingum - harímillum trý í fjør og samanlagt hevur áleyparin skorað triðja hvønn dyst í CHL/EL/CL. Í hesum dystunum hava umstøðurnar hjá KÍ verið heilt øðrvísi, og har hevur áleyparin eisini arbeitt steinhart uttanfyri brotsteigin, við og uttan bólt.24 spælarar eru úttiknir til EM-undankappingardystirnar á Tórsvølli í næstu viku. Hóast valini til álopspartinum síggja saklig út, so kann spurningurin um ikki pláss hevði verið fyri tveimum boksspælarum íhvussu er reisast - serliga um havast skal í huga, at seinni dysturin er heimadystur ímóti Albania, og hvat Páll Klettskarð hevur víst serliga seinastu tíðina.
text: #000007
text: Hópurin til dystirnar móti Kekkia (17. juni) og Albania (20. juni)
text: #000008
text: U21-landsliðið so at siga óbroytt
  13 nýggir venjarar fingið prógv
text: #000011
text: U21-landsliðið so at siga óbroytt
text: #000012
text: 13 nýggir venjarar fingið prógv
text: #000013